n Tema wat in Romeine 8 en talle ander Skrifgedeeltes behandel word, is dat ons 'n nuwe Meester dien. As 'n mede-pelgrim en -geloofstryder, gaan ek op hierdie tema uitbrei. Die Skrif sê dat daar deur die werk van Christus iets drasties in ons lewens verander het; ons in wie se lewe die Gees die wonderwerk van genade volbring het. Daardie verandering word weerspieël in hoe ons leef. Ek wil egter nie uitbrei op ons leefwyse nie, maar fokus op die feit dat ons as volgelinge van
Christus, 'n nuwe Meester dien. Die impliseer dat ons moet herevalueer wat skeefloop, indien ons lewe nié verander het nie.
Romeine 8 is 'n opsomming van die Apostel Paulus se lering tot op daardie tydstip en beklemtoon dat daar verandering in jou lewe sigbaar moet wees. Die Skrif lê 'n fondasie van waarheid en ons moet ons lewens op daardie fondasie baseer. Ons lewe nie altyd volmaak nie en ons mag dalk nie die waarheid wat in die Bybel bekend gemaak word, ten volle verstaan of toepas nie, maar dit maak dit nie minder waar nie. Een van die geheime om 'n oorwinnende Christelike lewe te leef, is dat jy daardie waarheid begin begryp, neem en bely en sê: Die Skrif sê dat ons gered is, besig is om gered te word en dat ons uiteindelik gered sal wees wanneer ons die volheid van daardie ervaring ken. Dit is 'n huidige, nog nie, en toekomstige proses. Ons moet Romeine 8 en 6 ons eie maak en dit gedurig bepeins...
God het nie ons sonde en skuld bloot opsy gestoot nie. Hy sê nie dat jou sonde nie meer saak maak en dat die verlede van geen belang is nie. Hy sê dat daar met sonde en die straf daarvoor afgereken is, soos geprofeteer is in Jesaja 53:6: "maar die Here het die ongeregtigheid van ons almal op Hom laat neerkom." Ons word nie meer veroordeel nie omdat 'n belangrike transaksie plaasgevind het – in plaas daarvan om ons te straf en te oordeel, het God Sy eie Seun gestraf. "Want God het...deur Sy eie Seun in die gelykheid van die sondige vlees te stuur, en dit ter wille van die sonde, die sonde veroordeel in die vlees, sodat die reg van die wet vervul kon word in ons wat nie na die vlees wandel nie, maar na die Gees." Rom 8:3-4.
Dit laat my dink aan Kate Middleton, die hertogin van Cambridge. Sy was net 'n dood-gewone burger...en toe ontmoet sy vir prins William en haar lewe het verander. Nadat sy met hom getroud is, het haar wettige status verander; ook haar titel het verander en sy het 'n koninklike geword. Ek is seker daarvan sy word per geleentheid in die oggend wakker
Ons moet sonde nie
vastrapplek gee nie
Ons moet ons daagliks aan Christus toewy en Hom vra om ons deur Sy Gees te herinner dat ons deel van Sy koninkryk is. Ons is gered en staar geen veroordeling deur die Here in die gesig nie. Ons is ook terselfdertyd besig om gered te word en daar sal 'n wonderlike dag aanbreek wanneer ons Jesus sal ontmoet en Hy sal sê: "Mooi so, goeie en getroue dienskneg...Gaan in in die vreugde van jou Heer."